Frétt — Enter — 11. 6. 2003
Bush var nokkuð brugðið þegar hann frétti af herstöðinni á Keflavíkurflugvelli.
Helgi Ágústsson, sendiherra Íslands í Washington, mun í dag eiga stuttan fund með einhverjum náunga í Hvíta húsinu. Erindið er að afhenda svarbréf Davíðs Oddssonar forsætisráðherra til George W. Bush Bandaríkjaforseta.
Sem kunnugt er sendi Bush bréf til Davíðs í síðustu viku sem einhver kona í bandaríska utanríkisráðuneytinu, afhenti Davíð og Halldóri Ásgrímssyni utanríkisráðherra í mötuneyti Alþingis sl. fimmtudag.
Efni bréfsins frá Bandaríkjaforseta hefur ekki verið gert opinbert, en Davíð var svo vænn að leyfa okkur hér á Baggalúti að lesa yfir svarbréfið.